ླབས་པའི། །མཁས་དེ་ལྷ་ཡི་གཟུགས་ཀྱིས་ཀྱང་མི་བསྐྱོད། །
219

ཅེས་ཀྱང་གསུངས་སོ། །
བོད་པ་སྤྲུལ་སྐུའི་གསུང་།
གཉིས་པ་དངོས་སྨྲའི་ཕྱོགས་སྒྲུབ་བྱེད་མེད་པར་བྱེ་བྲག་ཏུ་་་་་
བསྟན་པ་ནི། རྣམ་པར་བརྟགས་ན་ཁྱོད་དངོས་པོར་སྨྲ་བའི་ཕྱོགས་
ལ་སྒྲུབ་བྱེད་ཅི་ཡང་ཡོད་པར་མ་མཐོང་སྟེ། ཁྱོད་ཀྱིས་ཡོད་ཅེས་བྱ་
བ་དམ་བཅའ་བ་ཙམ་ཞིག་གིས་གལ་ཏེ་དེ་ཁོ་ན་ཉིད་དུ་དངོས་པོ་
ཡོད་པར་འགྲུབ་ན། འོ་ན་ཁོ་བོས་མེད་ཅེས་བྱ་བ་དམ་བཅའ་བ་་་་་
ཙམ་ཞིག་གིས་དེ་ཁོ་ན་ཉིད་དུ་དངོས་པོ་མེད་པར་ཡང་ནི་རྒྱུ་ཅིས་
འགྲུབ་པར་མི་འགྱུར། ཡང་རྗོད་བྱེད་ཀྱི་སྒོ་ནས་གང་གི་ཕྱིར་ཡོད་
ཅིང་བདོག་པ་ཞེས་དངོས་པོ་ཡོད་པར་མིང་བཏགས་པ་དེའི་ཕྱིར་
མེད་པར་མི་འགྱུར་བར་ཡོད་པར་འགྲུབ་བོ་ཞེ་ན། དཔེར་ན་ཚེ་ཐུང་
བ་ལ་ཚེ་རིང་སོགས་དོན་དང་འགལ་བའི་མིང་གིས་ཅི་ཡང་མི་་་་་་
འགྲུབ་པ་བཞིན་དུ། གང་གི་ཕྱིར་ཡོད་ཅེས་མིང་འདོགས་པར་བྱས་
པ་དེ་ཕྱིར་དངོས་པོ་ཡོད་པར་མི་འགྱུར་ཏེ་མོ་གཤམ་གྱི་བུ་ཡོད་ཅེས་
མིང་བཏགས་པས་ཅི་ཡང་མི་འགྲུབ་པ་ལྟར་རོ། །གལ་ཏེ་མིང་ཙམ་
ལས་འགྲུབ་ན། དངོས་པོ་མེད་ཅེས་མིང་བཏགས་པས་ཀྱང་ཆོས་་་་་
ཐམས་ཅད་ངོ་བོ་མེད་པ་ཉིད་དུ་འགྲུབ་པར་འགྱུར་རོ། །ཡང་གལ་
ཏེ་བརྗོད་བྱའི་སྒོ་ནས་ཕྱི་དང་ནང་གི་དངོས་པོ་ཐམས་ཅད་འཇིག་
རྟེན་པས་ཡོད་པར་བརྗོད་པས་རང་གི་ངོ་བོ་འཇིག་རྟེན་པ་ཉིད་་་་
220

དབུ་མ་བཞི་བརྒྱ་བའི་རྣམ་བཤད་ཀླུ་དབང་དགོངས་རྒྱན།
ཡོད་པར་འགྱུར་ན། དངོས་པོའི་ཆོས་གང་ཞིག་དེ་ཁོ་ན་ཉིད་དུ་དོན་
དམ་པར་ངོ་བོ་ཉིད་ཀྱིས་ཡོད་པ་དེ་ནི་འཇིག་རྟེན་ཀུན་རྫོབ་པར་རྒྱུ་
ཅིས་ཡིན་པར་འགྱུར། དེས་ན་ཀུན་རྫོབ་ཐ་སྙད་ཙམ་དུ་ཡོད་པ་དེ་
ཉིད་ཀྱི་ཕྱིར་ན་དེ་ཁོ་ན་ཉིད་དུ་སྒྲུབ་པར་མི་འགྱུར་རོ། །
གསུམ་པ་དེ་ཡི་གནད་དོན་བསྡུས་ཏེ་བསྟན་པ་ལ། སྟོང་པ་་་་་་
མཐའ་བྲལ་ཆེན་པོར་དོན་བསྡུ་བ་དང་། མཐའ་བྲལ་དབུ་མའི་དོན་
ལ་ཀླན་ཀ་བྲལ་བར་བསྟན་པ་གཉིས། དང་པོ་ལ། བསྒྲུབ་བྱ་མཐའ་
བྲལ་དུ་བསྟན་པ་དང་། སྒྲུབ་བྱེད་རང་བཞིན་མེད་པར་བསྟན་པ།
དགག་བྱ་སྤྲོས་མཐའ་འགོག་པར་བསྟན་པ་གསུམ། དང་པོ་ནི། ཁྱོད་
ཀྱིས་དངོས་པོ་བསལ་བས་དངོས་པོ་མེད་པ་ཉིད་དུ་ཅིའི་ཕྱིར་མི་་་་
འགྱུར་ཞེ་ན། དེ་ནི་མ་ཡིན་ཏེ། གལ་ཏེ་དངོས་པོ་ཀུན་མེད་པའི་ཕྱིར་
བསྒྲུབ་བྱ་དངོས་པོ་མེད་པ་ཉིད་དུ་འགྱུར་ན་ནི། དེ་ལྟར་ཡིན་ན་་་་་
ཡོད་པ་དང་མེད་པ་ལ་སོགས་པའི་ཕྱོགས་རྣམས་ཀུན་སྤྲོས་པའི་་་་་
དངོས་པོ་མེད་པར་ཡང་མི་རིགས་སོ། །དེ་བས་ན་བརྟེན་བྱའི་དངོས་
ལ་མ་རེག་པར། །དེ་ཡི་དངོས་མེད་གསལ་བར་རྫུན། །ཞེས་གསུངས་
པ་ལྟར། གནས་ལུགས་མཐར་ཐུག་རྣམ་གྲངས་མ་ཡིན་པའི་དོན་་་་་
དམ་ཆེན་པོའི་ངོར་ཡོད་པ་དངོས་པོའི་སྤྲོས་པ་རྡུལ་ཙམ་མེད་པའི་
ཕྱིར་དེའི་ལྡོག་ཕྱོགས་དངོས་པོ་མེད་པ་ལ་ནི་ཅི་ཡང་སྲིད་པ་ཡོད་
221

བོད་པ་སྤྲུལ་སྐུའི་གསུང་།
པར་མི་འགྱུར་རོ། །དེ་ཇི་ལྟར་ན་རྟེན་དངོས་པོ་མེད་པར་ནི་དེ་་་་་་
བཀག་པའི་དངོས་པོ་ནི་མེད་པ་ཡང་རྒྱུ་གང་ལས་འགྲུབ་པར་འགྱུར།
གཉིས་པ་ལ། གཏན་ཚིགས་རང་བཞིན་མེད་པར་དོན་བསྡུ་བ་
དང་། མཐུན་དཔེ་རང་བཞིན་མེད་པར་དོན་བསྡུ་བ་གཉིས། དང་པོ་
ནི། སྟོང་ཉིད་སྒྲུབ་པར་བྱེད་པའི་གཏན་ཚིགས་ཡོད་པ་ཉིད་ཀྱི་ཕྱིར་
ཆོས་ཐམས་ཅད་རང་བཞིན་མེད་པར་མི་སྒྲུབ་བོ་སྙམ་ན། དེ་ཡང་མ་
ཡིན་ཏེ་བསྒྲུབ་བྱ་སྟོང་པ་ཉིད་དེ་སྒྲུབ་བྱེད་གཏན་ཚིགས་ལས་འགྲུབ་
པར་འགྱུར་བ་དེ་ཡི་ཕྱིར་སྟོང་པར་མི་འགྱུར་བར་སྨྲ་ན། དམ་བཅའ་
རང་བཞིན་མེད་པ་ནི་གཏན་ཚིགས་ལས་གཞན་ཐ་དད་ནི་ཡོད་པ་
མ་ཡིན་པ་དེས་ན་གཏན་ཚིགས་ཀྱང་རང་བཞིན་གྱིས་གྲུབ་པ་ཅི་་་་
ཡང་མེད་དོ། །
1
གཉིས་པ་ནི། གང་གི་ཕྱིར་སྟོང་ཉིད་སྟོན་པའི་མཐུན་དཔེ་ཡོད་
པ་དེས་ན་ཆོས་ཐམས་ཅད་སྟོང་པར་མི་འགྱུར་རོ་ཞེ་ན་ནི། བསྒྲུབ་
བྱ་དང་མཐུན་དཔེ་ཆོས་མཚུངས་པ་འབྲེལ་བ་ཅན་གྱི་དཔེ་ནི་སྔར་
གཏན་ཚིགས་ལྟར་རང་བཞིན་མེད་པའི་ཁོངས་སུ་གཏོགས་ཤིང་།
ཆོས་མི་མཚུངས་པའི་དཔེ་ལས་དོན་སྒྲུབ་པ་ནི། བྱ་རོག་ཇི་ལྟ་བ་དེ་
བཞིན་དུ་བདག་ཀྱང་ནག་ཅེས་བརྗོད་པར་ནུས་སམ་ཅི། དེ་བས་་་་
མཚོན་བྱ་རང་བཞིན་མེད་པའི་དོན་མཚོན་བྱེད་ཀྱི་དཔེ་དག་ཀྱང་
222

དབུ་མ་བཞི་བརྒྱ་བའི་རྣམ་བཤད་ཀླུ་དབང་དགོངས་རྒྱན།
རང་བཞིན་མེད་པ་ཁོ་ན་ཉིད་དུ་རྟོགས་པར་བྱའོ། །
གསུམ་པ་ལ། དངོས་དང་། ཡོད་མེད་ཕྱོགས་རེར་སྨྲ་བའི་སྤྲོས་
མཐའ་དགག་པ་གཉིས། དང་པོ་ནི། གལ་ཏེ་དེ་ལྟར་མ་ཡིན་པར་རང་
བཞིན་གྱིས་དངོས་པོའི་ཆོས་རྣམས་ཇི་ལྟར་སྣང་བ་ལྟར་དོན་ལ་ཡོད་
པར་འགྱུར་ན་ནི། སྟོང་པ་ཉིད་དུ་མཐོང་བ་ལ་ཡོན་ཏན་ཅི་ཞིག་ཡོད།
དེ་བས་ན་མདོ་ལས། འདི་ན་གང་གི་རང་བཞིན་གྱིས་སྟོང་ཞིང་།
རང་བཞིན་རྣམ་བཞག་བདག་མེད་ཆོས་ཤེས་པ།
།དེ་ལ་ནམ་ཡང་
སྡོམ་མིན་མི་འབྱུང་སྟེ། །འདི་ལྟར་ཡང་དག་ངེས་ལ་དེ་བསླབས་ཕྱིར། །
ཞེས་གསུངས་པ་ལྟར། གནས་ཚུལ་ལ་ཅི་ཡང་མ་གྲུབ་བཞིན་དུ་རྟོག་
པས་སྤྲོས་ཆོས་སྣ་ཚོགས་པ་ཡོད་པར་མཐོང་བ་ནི་ཤིན་ཏུ་འཆིང་བ་
ཆེན་པོ་སྟེ། དེའི་ཕྱིར་གང་མེད་པ་ལ་ཡོད་པར་རྟོག་པའི་སྤྲོས་མཐའ་
ཕྲ་བ་དང་བཅས་པ་དེ་ནི་དོན་དམ་དཔྱོད་བྱེད་ཀྱི་རིགས་ཤེས་ཀྱིས་
ཆོས་ཐམས་ཅད་སྟོང་པ་ཆེན་པོར་གཏན་ལ་འབེབས་པའི་སྐབས་
འདི་རུ་དགག་པར་བྱ་བ་ཡིན་ནོ། །དེའི་ཕྱིར་ཟླ་བས། སོ་སོའི་སྐྱེ་བོ་
རྣམས་ནི་རྟོག་པས་བཅིང༌་། །མི་རྟོག་རྣལ་འབྱོར་བ་ནི་གྲོལ་འགྱུར་
བས། །རྟོག་རྣམས་ལོག་པར་གྱུར་བ་གང་ཡིན་དེ། །རྣམ་པར་དཔྱད་
པའི་འབྲས་བུར་མཁས་རྣམས་གསུངས། །ཞེས་གསུངས་སོ། །
གཉིས་པ་ནི། རྒྱུ་མཚན་དེས་ན་དོན་དམ་སྟོང་པ་ཆེན་པོར་་་་་་
223

བོད་པ་སྤྲུལ་སྐུའི་གསུང་།
གཏན་ལ་འབེབས་པའི་སྐབས་སུ་ནི། དགག་བྱ་སྤྲོས་མཐའ་ཕྲ་་་་་་
རགས་ཐམས་ཅད་དགག་དགོས་ཀྱི། གང་དག་ཇི་ལྟར་གནས་པའི་
གསུང་རབ་ཀྱི་དོན་ཇི་ལྟ་བ་བཞིན་མ་རྟོགས་པར་དངོས་པོ་གང་་་་
ཡང་རུང་བ་གཅིག་ནི་ཡོད་ལ་གཅིག་ནི་མེད་ཅེས་བྱ་བ་ནི། དེ་ཁོ་ན་
ཉིད་ཀྱང་མིན་ཞིང་འཇིག་རྟེན་ཀུན་རྫོབ་པ་ཡང་མིན་ཏེ། འགྲེལ་་་་
ཆེན་ལས། གང་གི་ཚེ་འཇིག་རྟེན་པའི་དངོས་པོ་བཤད་པར་འདོད་
པ་དེའི་ཚེ་ཕྱི་དང་ནང་གི་དོན་གྱི་དབྱེ་བས་ཕུང་པོ་ལྔ་ཆར་ཡང་་་་་
འཇིག་རྟེན་པའི་རྟོག་པ་ཚད་མར་བྱས་ཏེ་ཁས་བླང་བར་བྱ་ལ། ཞེས་
ཐ་སྙད་ཚད་མའི་ངོར་ཆོས་ཐམས་ཅད་ཡོད་མཉམ་དུ་བསྟན་ཅིང་
གང་གི་ཚེ་འཇིག་རྟེན་ལས་འདས་པའི་དེ་ཁོ་ན་ཉིད་དུ་བཤད་པར་
འདོད་པ་དེའི་ཚེ་འཕགས་པའི་ཡེ་ཤེས་ལ་ལྟོས་ནས་ཕུང་པོ་ལྔ་ཆར་
ཡང་རང་བཞིན་གྱིས་སྟོང་པར་བཤད་པར་བྱའོ་ཞེས། དོན་དཔྱོད་
ཚད་མའི་ངོར་མེད་མཉམ་དུ་བསྟན་ཅིང་། དེ་ལས་གཞན་གང་རུང་
གཅིག་འདོད་ཅིང་གང་རུང་གཅིག་མི་འདོད་པའི་རྒོལ་བས་ནི་དེ་ཁོ་
ན་ཉིད་དང་འཇིག་རྟེན་པ་ཡང་བཤད་པར་མི་འགྱུར་རོ་ཞེས། ཚད་
མ་གཉིས་བསྲེས་གྱུར་ཏེ་བདེན་གཉིས་ཤན་མ་ཕྱེ་བར་ཡོད་མེད་་་་་
ཕྱོགས་རེར་སྨྲ་བ་རྣམས་བདེན་གཉིས་ལས་ཉམ་པར་བསྟན་ཏོ། །
དེས་ན་དོན་དམ་དཔྱོད་པའི་ཚད་མས་སྟོང་ཉིད་གཏན་ལ་འབེབས་
224

དབུ་མ་བཞི་བརྒྱ་བའི་རྣམ་བཤད་ཀླུ་དབང་དགོངས་རྒྱན།
པའི་སྐབས་སུ་སེམས་དང་སེམས་ལས་བྱུང་བ་ལྟ་བུ་འདི་ནི་ཡོད་ལ།
བུམ་པ་ལ་སོགས་པ་འདི་ནི་མེད་ཅེས་བརྗོད་པ་ཉིད་དུ་ནུས་པ་མ་
ཡིན་ནོ། །
གཉིས་པ་མཐའ་བྲལ་དབུ་མའི་དོན་ལ་ཀླན་ཀ་བྲལ་བར་བསྟན་
པ་ནི། བདག་གིས་ཁྱོད་ལ་ལན་གདབ་པར་མི་ནུས་མོད་ཀྱི་བདེ་བར་
གཤེགས་པའི་བསྟན་པ་ལ་མངོན་པར་བརྩོན་པ་དག་རིམ་པར་་་་་་
འབྱུང་བས་དེ་དག་གིས་ལན་ལྡོན་པར་འགྱུར་རོ་ཞེ་ན། དེ་ནི་ཡོད་
པ་མ་ཡིན་ཏེ། གཟུགས་སྟོང་པ་འོ། །སྟོང་པ་ཉིད་གཟུགས་སོ། །
གཟུགས་ལས་ཀྱང་སྟོང་པ་ཉིད་གཞན་མ་ཡིན་ནོ། །སྟོང་པ་ཉིད་ལས་
ཀྱང་གཟུགས་གཞན་མ་ཡིན་ནོ། །ཞེས་གསུངས་པ་ལྟར། སྟོང་ཉིད་
བཞི་སྦྱོར་གྱི་དགོངས་པ་ལྟར་དབུ་མའི་འཆར་རིམ་བཞིའི་ཚུལ་གྱིས་
སྤྲོས་མཐའ་བཞི་དང་བྲལ་བར་གཏན་ལ་འབེབས་པ་སྟེ། ཇི་ལྟར་ན།
གཟུགས་སྟོང་པའོ་ཞེས་གསུངས་པ་ལྟར། གཅིག་དུ་བྲལ་སོགས་ཀྱིས་
སྣང་བ་སྟོང་པར་གཏན་ལ་ཕབ་པས་ཡོད་པའི་སྤྲོས་མཐའ་ལས་གྲོལ་
བ་དང་། སྟོང་པ་ཉིད་གཟུགས་སོ། །ཞེས་གསུངས་པ་ལྟར། ཐ་སྙད་
རྟེན་འབྱུང་གི་རིགས་པས་སྟོང་པ་རྟེན་འབྱུང་དུ་གཏན་ལ་ཕབ་པས་
མེད་པའི་སྤྲོས་མཐའ་ལས་གྲོལ་བ་དང་། གཟུགས་ལས་ཀྱང་སྟོང་པ་
ཉིད་གཞན་མ་ཡིན་ནོ་ཞེས་གསུངས་པ་ལྟར། སྟོང་རྟེན་འབྱུང་ཟུང་
225

བོད་པ་སྤྲུལ་སྐུའི་གསུང་།
འཇུག་ཏུ་གཏན་ལ་ཕབ་པས་ཡོད་མེད་གཉིས་ཀའི་སྤྲོས་མཐའ་ལས་
གྲོལ་བ་དང་། སྟོང་པ་ཉིད་ལས་ཀྱང་གཟུགས་གཞན་མ་ཡིན་ནོ་ཞེས་
གསུངས་པ་ལྟར། ཟུང་འཇུག་མཉམ་ཉིད་དུ་གཏན་ལ་ཕབ་པས་་་་་
གཉིས་མིན་གྱི་སྤྲོས་མཐའ་ལས་གྲོལ་བ་ཞེས། ཟབ་མོ་དབུ་མ་ཆེན་
......
པོའི་དོན་གང་ལ་ཡོད་མེད་ཀྱི་ཕྱོགས་ནི་ཡོད་པ་མིན་པ་དེ་ལ་ཡུན་
ནི་ཤིན་ཏུ་རིང་པོ་ནའང་ཀླན་ཀ་བརྗོད་པར་ནུས་པ་མ་ཡིན་ཏེ་་་་་་
དངོས་པོ་སྟོབས་ཞུགས་ཀྱི་རིགས་པས་ཡུལ་གྱི་གནས་ཚུལ་དང་་་་
མཐུན་པར་གཏན་ལ་དབབ་པའི་དོན་རྣམ་ཐར་སྒོ་གསུམ་གྱི་བདག་
ཉིད་དུ་གྲུབ་པའི་ཕྱིར་ཏེ། མདོ་ལས། ཆོས་ཐམས་ཅད་ནི་སྟོང་པ་སྟེ་
རང་བཞིན་མེད་པའི་ཚུལ་གྱིས་སོ། །ཆོས་ཐམས་ཅད་མཚན་མ་མེད་
པ་སྟེ་མཚན་མ་མེད་པ་ཉེ་བར་བཟུང་ནས་སོ། །ཆོས་ཐམས་ཅད་སྨོན་
པ་མེད་པ་སྟེ་མི་སྨོན་པའི་ཚུལ་གྱིས་སོ། །ཆོས་ཐམས་ཅད་ནི་རང་
བཞིན་གྱིས་འོད་གསལ་བ་སྟེ་ཤེས་རབ་ཀྱི་ཕ་རོལ་ཏུ་ཕྱིན་པ་ཡོངས་
སུ་དག་པས་སོ། །ཞེས་གསུངས་པ་ལྟར་རོ། །འདི་དག་གི་ཚུལ་ལ་སྤྱིར་
དབུ་མ་ཐལ་རང་གཉིས་ཀྱིས་རིམ་དང་ཅིག་ཅར་གྱི་སྒོ་ནས་མཐའ་
བཞིའི་སྤྲོས་པ་གཅོད་པའི་ཚུལ་དང་། ཁྱད་པར་ཐལ་འགྱུར་ཆེན་་་་
པོའི་ལུགས་ཀྱི་སྤྲོས་མཐའ་བྲལ་ཚུལ་རྣམས། མི་ཕམ་འཇམ་མགོན་
ཆོས་རྗེའི་ལེགས་བཤད་རྣམས་ལས་དགག་བཞག་སྤོང་གསུམ་གྱི་སྒོ་
226

དབུ་མ་བཞི་བརྒྱ་བའི་རྣམ་བཤད་ཀླུ་དབང་དགོངས་རྒྱན།
ནས་རྒྱ་ཆེར་འབྱུང་བ་དེ་དག་ལས་རྟོགས་པར་བྱའོ། །ལེའུའི་མཚན་
ནི། རྣལ་འབྱོར་སྤྱོད་པ་བཞི་བརྒྱ་པ་ལས་སློབ་དཔོན་དང་སློབ་མ་
རྣམ་པར་གཏན་ལ་དབབ་པ་བསྟན་པ་སྟེ་རབ་ཏུ་བྱེད་པ་བཅུ་དྲུག་
པའི་འགྲེལ་པའོ། །
བཞི་པ་མཇུག་གི་དོན་ལ་སློབ་དཔོན་གང་གིས་མཛད་པའི་་་་་
མཛད་བྱང་དང་། ཞར་བྱུང་དེ་ཉིད་བོད་དུ་བསྒྱུར་བའི་འགྱུར་བྱང་
གཉིས་ལས། དང་པོ་ནི། སློབ་དཔོན་འཕགས་པ་ལྷའི་ཞལ་སྔ་ནས་
མཛད་པ་བྱང་ཆུབ་སེམས་ཀྱི་རྣལ་འབྱོར་སྤྱོད་པ་བཞི་བརྒྱ་པའི་ཚིག་
ལེའུར་བྱས་པ་རྫོགས་སོ། །
གཉིས་པ་ནི། གཞུང་འདི་སྔོན་གྱི་བཀའ་ཐེམས་རྣམས་ལས་་་་་
འབྱུང་བ་ལྟར་སྔ་འགྱུར་སྤྲུལ་བའི་ལོ་པཎ་རྣམས་ཀྱིས་བསྒྱུར་ཟིན་པ་
ཉིད། ཕྱིས་ཁ་ཆེའི་གྲོང་ཁྱེར་དཔེ་མེད་ཀྱི་དཔུང་རིན་ཆེན་སྦས་པའི་
ཀུན་དགའ་ར་བར། རྒྱ་གར་གྱི་མཁན་པོ་སུ་སྨ་ཛཱ་ན་དང་། བོད་ཀྱི་
གཏན་ལ་ཕབ་པའོ། །
ལོ་ཙཱ་བ་བ་ཚབ་ཉི་མ་གྲགས་ཀྱིས་སླར་ཡང་བསྒྱུར་ཅིང་ཞུས་ཏེ་་་་་་
སླར་སྨྲས་པ། མཚུངས་མེད་སྟོན་པ་ཤཱཀྱ་སེངྒེ་ཡི། །ལེགས་་་་་་
གསུངས་འཁོར་ལོ་བར་བ་ཤེར་ཕྱིན་གྱི། །བརྗོད་བྱ་དངོས་བསྟན་་་་
ཟབ་མོ་དབུ་མ་ཆེའི། །དགོངས་འགྲེལ་ཤིང་རྟ་ཆེན་པོའི་གཞུང་་་་་་
227

བོད་པ་སྤྲུལ་སྐུའི་གསུང་།
ལུགས་མཆོག །དེ་སྲས་འཕགས་པ་ལྷ་དང་ཟླ་བ་ཡི། །ལེགས་བཤད་
ཉི་ཟླའི་སྣང་བས་གསལ་བར་བྱས། །ཚུལ་དེས་དབུ་མ་རྩ་འཇུག་བཞི་
གསུམ་དང་། །དེ་ཡི་དགོངས་འགྲེལ་འགྲེལ་ཆེན་གསུམ་ཞེས་གྲགས། །
དེ་ཕྱིར་འཕགས་པ་མཆོག་གི་གཞུང་ལུགས་ནི། །ཟླ་བའི་འགྲེལ་ཆེན་
དགོངས་དོན་ཇི་བཞིན་དུ། །ཚིག་ཉུང་དོན་བསྡུས་གོ་བདེའི་ངག་་་་
གིས་བཀོད། །གཟུར་གནས་དཔྱོད་ལྡན་དགའ་བའི་གསོས་སུ་བྱས། །
དགེ་དེས་ཐ་གྲུ་ཡངས་པའི་རྒྱལ་ཁམས་ཀུན། །རྒྱལ་བསྟན་བཤད་་་་
སྒྲུབ་འཁོར་ལོའི་སྣང་བས་ཁྱབ། །ཚུལ་གནས་གསན་བསམ་སྒོམ་་་་
པའི་ཕ་རོལ་སོན། །འཆད་རྩོད་རྩོམ་པས་ཐུབ་བསྟན་འཛིན་གྱུར་་་་
ཅིག །དེ་ལྟར་ཚིག་འགྲེལ་ས་བཅད་དང་བཅས་པ་ཉུང་ངུའི་ངག་་་་
གིས་བཀོད་པ་འདི་ཡང་། རང་ཅག་སྔ་འགྱུར་ཡོངས་ཀྱི་བསྟན་པའི་
སྤྱི་གཟུགས་ཆེན་པོ་ཆོས་རྗེ་སྨིན་གླིང་ཡབ་སྲས་ཀྱི་རིང་ལུགས་གཙང་
མར་འཛིན་པའི་ཆོས་སྡེ་ཆེན་པོ། ཞེ་ཆེན་བསྟན་གཉིས་དར་རྒྱས་་་་
གླིང་གི་གདན་ས་མཆོག་ནས། མཁས་ཤིང་གྲུབ་པའི་དབང་ཕྱུག་་་་
ཀོང་སྤྲུལ་རིན་པོ་ཆེའི་སྐུ་ཕྲེང་གཉིས་པ་༧པདྨ་དྲི་མེད་ལེགས་པའི་
བློ་གྲོས་མཆོག་གིས་བཀྲ་ཤིས་པའི་ལྷ་རེག་དང་། སྣང་སྟོང་བདེན་
གཉིས་ཟུང་འབྲེལ་མཚོན་བྱེད་རྟེན་རྫས་བཅས་བཀའ་སྩལ་ཕེབས་
པར་བརྟེན། གཞུང་རྩ་བ་དང་། འགྲེལ་ཆེན་གྱི་དགོངས་པ་ཇི་བཞིན་
228

དབུ་མ་བཞི་བརྒྱ་བའི་རྣམ་བཤད་ཀླུ་དབང་དགོངས་རྒྱན།
དུ། ཤར་ཕྱོགས་དྭགས་པོའི་རྒྱུད་དུ་བྱུང་བ་ཤཱཀྱའི་དགེ་སློང་མདོ་་་་
སྔགས་བསྟན་པའི་ཉི་མས་ཤར་མར་སྦྱར་བའི་ཡི་གེ་བ་ནི་བསླབ་་་་
གསུམ་ནོར་བུའི་མཛོད་འཛིན་རང་སློབ་ཐུབ་བསྟན་སྨོན་ལམ་་་་་་
མཆོག་ནས་བགྱིས་པའོ།། །།མངྒ་ལམ། དགེའོ། །
229